Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 242/13/8807	Michalovce, 22.9.2014
EEČ : 2-66-372-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 8.7.2013, spisová značka Pv 242/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podmienečne zastavené trestné stíhanie bolo uznesením prokurátora pre prečin krádeže podľa § 212 ods. 2 písm. c) Tr. zákona na tom skutkovom  základe, že dňa XXXXX okolo 14.10 h vo XXXXX, pri mládežníckom centre sa dopustila krádeže tým spôsobom, že po predchádzajúcej prosbe k maloletej XXXXX, aby jej povedala koľko je hodín, využila jej nepozornosť a moment prekvapenia a tejto bez použitia násilia z pravej ruky vytrhla mobilný  telefón zn. XXXXX Y s nezisteným IMEI v hodnote 95,- €, čím poškodenej XXXXX - matke maloletej spôsobila škodu vo výške 95,- €, avšak odcudzený mobilný telefón bol poškodenej strane vrátený.

Uznesením prokurátora Okresnej prokuratúry Michalovce zo dňa 8.7.2013, spisová značka Pv 242/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach zo dňa 08. 07. 2013 sp. zn. Pv 242/13/8807 bolo trestné stíhanie v zmysle § 216 ods. 1 písm. a, b, c) Tr. poriadku podmienečné zastavené pre prečin krádeže podľa § 212 ods. 2 písm. c) Tr. zákona na tom skutkovom základe, ako je uvedené vo výroku tohto uznesenia. 

Uznesenie o podmienečnom zastavení trestného stíhania zo dňa 08. 07. 2013 nadobudlo právoplatnosť a vykonateľnosť dňom 16. 07. 2013.

V zmysle zákonných ustanovení, ak obvinená v priebehu skúšobnej doby viedla riadny život, splnila povinnosť nahradiť spôsobenú škodu (vrátila odcudzený mobilný telefón) a vyhovela aj ďalším uloženým obmedzeniam, rozhodne orgán, ktorý trestné stíhanie podmienečne zastavil, že sa obvinená osvedčila. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Prokurátor okresnej prokuratúry z vyžiadaných správ z miesta trvalého bydliska Obce XXXXX Okresného úradu, odboru všeobecnej vnútornej správy XXXXX Okresného riaditeľstva PZ, Obvodného oddelenia PZ XXXXX, výpisu z Ústrednej evidencie priestupkov MV SR a z odpisu registra trestov má preukázané, že obvinená vyhovela podmienkam podmienečného zastavenia trestného stíhania, a preto v zmysle zákonných ustanovení bolo treba rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. XXXXX
prokurátor